**Istorijos Ilgalaikis planas IV gimnazijos klasei**

Ilgalaikio plano pavyzdyje pateikiamas preliminarus Bendruosiuose ugdymo planuose dalykui numatyto valandų skaičiaus paskirstymas:  stulpelyje *Mokymo(si) turinio tema* yra pateikiamos Istorijos bendrosios programos (toliau – BP) temos;

* stulpelyje *Pamokos tema* pateiktos galimos pamokų temos, kurias mokytojas gali keisti savo nuožiūra;

Skaičius prie temos yra nurodytas galimas nagrinėjant temą pasiekimams ugdyti skirtas pamokų skaičius. Daliai temų valandos nurodytos intervalu, pvz., 1–2. Lentelėje pateiktą pamokų skaičių mokytojas gali keisti atsižvelgdamas į mokinių poreikius, pasirinktas mokymosi veiklas ir ugdymo metodus;

* stulpelyje *Pasiekimai ir k ompetencijos* aprašoma, kokius pasiekimus ir kompetencijas rekomenduojama ugdyti.
* stulpelyje *Sąvokos ir Asmenybės* yra nurodoma, kokias sąvokas ar asmenybes aptarti nagrinėjamoje temoje.
* stulpelyje *Reikšmingi įvykiai/tekstai* nurodoma, kokius įvykius ir/ar dokumentus, tekstus reikėtų aptarti nagrinėjamoje temoje.

Dėl ilgalaikio plano formos susitaria mokyklos bendruomenė, tačiau nebūtina siekti vienodos formos. Skirtingų dalykų ar dalykų grupių ilgalaikių planų forma gali skirtis, svarbu atsižvelgti į dalyko(-ų) specifiką ir sudaryti ilgalaikį planą taip, kad jis būtų patogus ir informatyvus mokytojui, padėtų planuoti trumpesnio laikotarpio (pvz., pamokos, pamokų ciklo, savaitės) ugdymo procesą, kuriame galėtų būti nurodomi ugdomi pasiekimai, kompetencijos, sąsajos su tarpdalykinėmis temomis. Pamokų ir veiklų planavimo pavyzdžių galima rasti BP įgyvendinimo rekomendacijų dalyje [*Veiklų planavimo ir kompetencijų ugdymo pavyzdžiai*](https://nsasmm-my.sharepoint.com/personal/svietimo_portalas_nsa_smm_lt/_layouts/15/Doc.aspx?sourcedoc=%7ba0ab83be-bb35-4f3c-a6eb-242d69f4bc59%7d&action=view&wd=target%281.%20Dalyko%20naujo%20turinio%20mokymo%20rekomendacijos.one%7C01f1cb71-587a-46f1-af63-a967eb880072%2F1.Dalyko%20naujo%20turinio%20mokymo%20rekomendacijos%7C3e3f2a29-d49d-4469-b3c0-460802fb078d%2F%29&wdorigin=NavigationUrl)*.*

IV gimnazijos klasėje- 103 pamokos: 38+26+27+12 (kartojimui)

|  |
| --- |
| **1. Tarptautiniai santykiai** |
| **Planuojamas pamokų skaičius:  38  (34+ 4 kartojimo pamokos)** |
| **Pamokos tema** | **Pasiekimai ir kompetencijos** | **Sąvokos** | **Asmenybės** | **Reikšmingi įvykiai/tekstai** |
| 1-2. Civilizaciniai susidūrimai Senovės pasaulyje: Graikų-persų karai, Aleksandro Makedoniečio užkariavimai, Punų karai, romėnų kovos prieš germanus | ***Pažinimo kompetencija:**** Analizuoja tarptautinės politikos raidą,  nagrinėdami joje veikusių valstybių, tautų bei juos atstovavusių asmenų interesus bei veikimo priemones ir pasiektus rezultatus, nuo antikos iki pastarųjų dešimtmečių.
* Nagrinėjama antikos karų specifika, dinastinių bei konfesinių susidūrimų reikšmė.
* Išmokstama apibūdinti valstybę, kaip politinį subjektą.
* Mokomasi paaiškinti totalinių karų pagrindinius bruožus, Šaltojo karo metu vykusių dviejų pasaulio galių susidūrimo bruožus, pasekmes bei reikšmę.
* Išmokstama paaiškinti naująją pasaulio tvarką: JAV dominavimą tarptautinėje sistemoje ir Kinijos iškilimą XXIa.

***Kultūrinė kompetencija:**** Mokosi vertinti individo (valdovo, politiko, visuomenės veikėjo),  visuomenės ir valstybės  santykius tarptautinės politikos kontekste, skirtingais istoriniais laikotarpiais ir skirtingose politinėse sistemose.

***Kūrybiškumo kompetencija:**** Savarankiškai kelia klausimus ir nagrinėja tarptautinių santykių problemas skirtinguose istoriniuose laikotarpiuose, kuria istorinį pasakojimo žemėlapį aiškiai ir teisingai sudėliodami svarbiausius įvykius, priežastis, pasekmes ir reikšmę.
 | Falanga, fortas, helenizmas, hoplitai, legionas, limes. | Aleksandras Makedonietis, Julijus Cezaris, Hanibalas, Leonidas. | Maratono mūšis (V a.  pr. Kr.), Gaugamelų mūšis (IV a. pr. Kr.), Kanų mūšis (III a. pr. Kr.), Teutoburgo mūšis (I a.). |
| 3-6. Ikimoderniųjų laikų kariniai konfliktai ir šiuolaikinės tarptautinių santykių sistemos susikūrimas | Dinastinis karas, konstitucinė monarchija, religiniai karai, Šimtametis karas, Trisdešimties metų karas. | Žana Arkietė, Klemensas Meternichas, Armanas Rišeljė.  | Vestfalijos taika (1648 m.), Vienos kongresas (1814–1815 m.). |
| 7-10. XX a. pirmosios pusės totaliniai karai ir tautų apsisprendimo bei kolektyvinio saugumo doktrinų įsigalėjimas tarptautiniuose santykiuose | Anšliusas, Atlanto chartija, genocidas, Hindenburgo programa, karo pabėgėliai, lendlizas, manevrinis karas, masinio naikinimo ginklas, paktas, pozicinis karas, Tautų sąjunga, totalinė mobilizacija, totalinis karas. | Nevilis Čemberlenas, Vinstonas Čerčilis, Adolfas Hitleris,Josifas Stalinas, Haris Trumenas, Vudras Vilsonas. | Verdeno mūšis (1916 m.), Versalio taikos sutartis (1919 m.), Miuncheno susitarimas (1938 09 29), Molotovo-Ribentropo paktas (1939 08 23), Normandijos operacija (1944 m.), Stalingrado mūšis (1942–1943 m.), Potsdamo konferencija (1945 m.). |
| 11-14. XX a. antrosios pusės dvipolė tarptautinių santykių sistema ir Šaltojo karo konfliktai | branduolinis karas, Geležinė uždanga, ginklavimosi varžybos, kosminės lenktynės, lokalinis karas, Maršalo planas, NATO, Trumeno doktrina, Varšuvos sutarties organizacija. | Leonidas Brežnevas, Vinstonas Čerčilis, Nikita Chruščiovas, Džonas Kenedis, Ronaldas Reiganas. | Korėjos karas (1950–1953 m.), Berlyno sienos statyba (1961 m.), Karibų krizė (1962 m.), Vietnamo karas (1965–1973 m.), Afganistano karas (1979–1992 m.). |
| 15-18. Iššūkiai valstybingumui ir tarptautiniams santykiams XX a. pab.–XXI a. | Al-Qaeda, Belovežo susitarimas, etninis valymas, Islamo valstybė, posovietinė erdvė, religinis fundamentalizmas, separatistai, Srebrenicos žudynės, Talibanas, užšaldytas konfliktas. | Džordžas Bušas Jaunesnysis, Džordžas Bušas Vyresnysis, Džocharas Dudajevas, Michailas Gorbačiovas, Sadamas Huseinas, Borisas Jelcinas, Helmutas Kolis, Si Dzinpingas, Slobodanas Miloševičius, Vladimiras Putinas. | Vokietijos susivienijimas (1990 m.), Persijos įlankos karas, Bosnijos karas, Čečėnijos karai, Rugsėjo 11-osios teroristų išpuolis JAV (2001 m.), Afganistano karas, Irako karas, Rusijos agresija ir karas prieš Ukrainą (nuo 2014 m.). |
| 19-20. Kartojimo ir atsiskaitymo pamokos |  |  |  |
| 21-24. LDK karyba ir diplomatija XIII–XVIII a. | ***Pažinimo kompetencija:**** Tyrinėja ir mokosi apie Lietuvos valdovų politiką ir jos pagoniškąjį pragmatiškumą: tarp santuokų, sutarčių ir mūšio lauko.
* Mokiniai, remdamiesi įgytomis žiniomis bei įvairiais istorijos šaltiniais, išmoksta apibūdinti Švedijos ir Rusijos faktorius- jų iškilimą, grėsmes ir susidūrimų su jomis pasekmes.
* Analizuoja bei nagrinėja Lietuvos tarptautinio pripažinimo problema ir Lietuvos santykiai su kaimynėmis- Lenkija, Sovietų Sąjunga ir Vokietija.
* Tyrinėja ir išmoksta palyginti Lietuvos nepriklausomybės ir partizaninį karus, nurodo abiejų karų tarptautinius kontekstus, priešininkus, kariavimo taktas bei pasekmes ir reikšmę.
* Išmoksta paaiškinti valstybingumo naikinimą sovietų bei nacių okupacijų ir grįžusios sovietų reokupacijos metais.
* Nagrinėja sovietinės Lietuvos  aneksijos nepripažinimo Vakaruose problemą ir jos reikšmę.

***Pilietiškumo ir socialinė, emocinė kompetencijos:**** Mokiniai reflektuoja, kaip įvairių laikotarpių  Lietuvos tarptautinės problemos veikė valstybės ir visuomenės raidą ir kaip lietuvių tauta su šiais iššūkiais dorojos.
* Sugeba vertinti Lietuvos istorinių asmenybių vaidmenį, sprendžiant Lietuvos tarptautines problemas.

***Kūrybiškumo ir komunikavimo kompetencijos:**** Atlieka istorinį tyrimą ar kuria istorinį pasakojimą, apie Lietuvos tarptautinių santykių raidos  atskirus etapus, sieja jį su vietos istorijos palikimu, paruošia įvairių formų pristatymą.
* Mokosi tinkamai atrinkti istorinę informaciją, tikslingai ją panaudoti, kelti klausimus apie istorinius ir asmenybes ir savo darbą pristatyti.
 | Bajorų pašauktinė kariuomenė, etmonas, Livonija, sidabrinė, Kryžiaus žygiai, Tvanas. | Algirdas, Augustas II, Steponas Batoras, Jonas Karolis Chodkevičius, Jekaterina II, Gediminas, Kęstutis, Kazimieras Jogailaitis, Mindaugas, Jonušas Radvila, Kristupas Radvila Perkūnas, Zigmantas ir Jonas Kazimieras Vazos, Vytautas Didysis. | Gedimino laiškai (XIV a.), Žalgirio mūšis (1410 m.), Melno sutartis (1422 m.), Livonijos karas (XVI a.), Kėdainių unija (1655 m.),  Šiaurės karas (1700–1721 m.), ATR padalijimai (1772 m., 1793 m., 1795 m.). |
| 25-28. Lietuvos valstybės sugrįžimas ir įsitvirtinimas tarptautinėje bendruomenėje | Ambasadorių konferencija, neutralitetas, tarptautinis pripažinimas, ultimatumas, “Vidurio Lietuva”, Vyriausiasis Mažosios Lietuvos gelbėjimo komitetas, “Želigovskio maištas”. | Ernestas Galvanauskas, Petras Klimas, Juozas Urbšys, Augustinas Voldemaras. | Tilžės aktas, Lietuvos-Sovietų Rusijos taikos sutartis (1920 m.), Lietuvos priėmimas į Tautų Sąjungą (1921 m.), Klaipėdos prijungimas prie Lietuvos (1923–1924 m.), Lenkijos ultimatumas dėl tarpvalstybinių santykių užmezgimo (1938 m.), Klaipėdos krašto atplėšimas nuo Lietuvos (1939 m.), Lietuvos - SSRS savitarpio pagalbos sutartis (1939 m.) |
| 29-32. Dviejų karų po pasaulinių karų panašumai ir skirtumai: Nepriklausomybės (1918–1920 m.) ir Partizanų (1944–1953 m.) kovos | Bermontininkai, bolševikai, demarkacinė linija, Lietuvos laisvės kovos sąjūdis, mobilizacija, NKVD, partizaninis karas, partizanų rėmėjas, savanoris, stribas, šauktinis. | Juozas Lukša-Daumantas, Adolfas Ramanauskas-Vanagas, Jonas Žemaitis-Vytautas, Silvestras Žukauskas. | Lietuvos kariuomenės atkūrimas (1918 11 23), Zarasų operacija, Radviliškio kautynės, Giedraičių-Širvintų mūšis, LLKS Tarybos Deklaracija (1949 02 16). |
| 33-36. Valstybingumas be valstybės (1940–1990 m.):  sovietų ir nacių okupacijos, sovietinės aneksijos nepripažinimo politika Vakaruose | „Amerikos balsas“, aneksija, antisovietinis birželio sukilimas,  Generaliniai tarėjai, kolaboravimas, Laikinoji vyriausybė, Liaudies seimas, Liaudies vyriausybė, Lietuvos diplomatinė tarnyba, okupacija, Ostlandas, reokupacija, ultimatumas, VLIK. | Juozas Ambrazevičius,Stasys Lozoraitis Vyresnysis.  | Sovietinė Lietuvos okupacija (1940 m.),Helsinkio baigiamasis aktas (1975 m.). |
| 37-38. Kartojimo ir atsiskaitymo pamokos. |  |  |  |
| **2. Religija ir mentalitetai** |
| **Planuojamas pamokų skaičius: 25   (22 pamokos + 3 kartojimo pamokos)** |
| **Pamokos tema** | **Pasiekimai ir kompetencijos** | **Sąvokos** | **Asmenybės** | **Reikšmingi įvykiai/tekstai** |
| 1-2. Didžiosios Artimųjų Rytų monoteistinės religijos: judaizmo ir islamo religinių sistemų įtaka individo gyvenimui | ***Pažinimo kompetencija:**** Sužino apie pamatinių pasaulinių religijų turinį ir jų mokymų įtaką visuomenėms ir pasaulėžiūrai;
* Aiškinasi moderniųjų laikų visuomenių sekuliarizacijos ištakas, ateizmo plėtrą ir religijų vaidmenį šiandieniame pasaulyje.
* Susipažįsta su  Toros ir Korano reikšme tikinčiojo gyvenime;
* Sužino apie krikščionybės raidą, Šv. Raštą, tradicijas, autoritetus, reformas.
* Nagrinėjamos Katalikų bažnyčios krizės, jų įveikimo būdai ir protestantizmo atsiradimas bei jo nuostatos.
* Aptariamas ir analizuojamas mokslo ir religijos santykis;
* Nagrinėjama Ateizmo ir bažnyčios kova XIX-XXa.

***Kultūrinė, socialinė, emocinė ir sveikos gyvensenos kompetencija:**** Susipažinę su pamatinių pagrindinių pasaulinių religijų turiniu, mokymo tiesomis, geba jas vertinti šiandienos kontekste, atpažįsta skirtingus vertinimus ir nurodo jų atsiradimo priežastis, ugdosi empatiją ir tolerantišką santykį su kitų kultūrų, tikėjimo žmonėmis.
 | Koranas, mečetė, menora, monoteizmas, mula, patriarchas, pranašas, rabinas, Senasis Testamentas, sinagoga, suna, šabas, šariatas, šiitai, Tora. | Mahometas, Mozė. | Mahometo pasitraukimas iš Mekos į Mediną (hidžra) (622 m.). |
| 3-5. Krikščionybės genezė ir plitimas: nuo judėjų krikščionybės iki viduramžių katalikybės.  | Abatas, benediktinai, Biblija, celibatas, dekalogas, ediktas, ekskomunika, ekumeninis susirinkimas, erezija, dogma, Evangelija, inkvizicija, judaizmas, Kliuni reforma, konklava, monogamija, Nikėjos sinodas, popiežius, teokratija. | Šv.Augustinas, Grigalius I Didysis, Grigalius VII, Inocentas III, Jėzus Kristus, Konstantinas Didysis, Tomas Akvinietis. | Milano ediktas (313 m.), Laterano IV bažnytinis susirinkimas (1215 m.). |
| 6-9. Ikimoderniųjų laikų didieji krikščionybės lūžiai ir naujų konfesinių bendruomenių formavimasis: teologinės skirtys ir jų įtaka visuomenėms | Indulgencija, jėzuitai, katalikiškoji reforma, patriarchas, pontifikas, predestinacija, protestantizmas, reformacija, schizma, stačiatikybė, tikėjimo šaltiniai. | Henrikas VIII, Žanas Kalvinas, Mykolas I Kerularijus, Leonas IX, Martynas Liuteris, Ignacas Lojola. | Didžioji Bažnyčios schizma (1054 m.), Liuterio tezių paskelbimas (1517 m.), Tridento bažnytinis susirinkimas (XVI a |
| 10-11. Ar Dievas mirė? Laisvamanybė, sekuliarizacija ir ateizmas XVIII–XX a. | Ateizmas, evoliucionizmas, istorinis materializmas, kreacionizmas, laisvamanybė, natūrali atranka, sekuliarizacija. | Čarlzas Darvinas, Frydrichas Engelsas, Jonas Paulius II, Jonas XXIII, Vladimiras Leninas, Maksimiljanas Robespjeras. | Čarlzo Darvino knygos„Rūšių atsiradimas“ išleidimas (XIX a.), Antrasis Vatikano susirinkimas (1962–1965 m.). |
| 12-13. Kartojimo ir atsiskaitymo pamokos |  |  |  |  |
| 14-15. Baltų religija ir mitologija: šaltiniai, rekonstrukcija, pasaulėžiūra | ***Pažinimo kompetencija:**** Mokiniai susipažįsta su  baltų religijos tyrinėjimų problematiką, baltiškuoju politeizmus ir žmogaus pasaulėžiūra bei jos aktualumu šiandien;
* Analizuojamas krikšto priėmimo problematiškumas, krikšto atėjimo ir įsitvirtinimo Lietuvoje problematika bei individo santykis su krikščionybe;
* Nagrinėjamas LDK konfesinis pliuralizmas, išsiaiškinamos (ne) sugyvenimo priežastys ir pasekmės;
* Mokiniai sužino apie caro valdžios kovą su katalikybe kaip naujos lietuvių tapatybės kūrimo priemone, mokosi įvertinti lietuviškosios inteligentijos santykį su religija;
* Nagrinėjami sovietinės prievartinės ateizacijos Lietuvoje bruožai ir pasipriešinimas tam.

***Kultūrinė, socialinė, emocinė ir sveikos gyvensenos kompetencijos**** Išmoksta nusakyti, kaip įvairios  religijos prisidėjo prie žmonių pasaulėvaizdžio formavimosi, visuomenės tarpusavio santykių raidos ir kokią įtaką turi šiandienos visuomenei.
* Analizuodami įvairias Lietuvos visuomenėje buvusių ir esamų religijų raidą, išskiria stereotipus ir nusako jų poveikį šiandieniniai visuomenei, siekiant tolerancijos ir supratimo.

***Kūrybiškumo ir komunikavimo  kompetencijos**** Mokiniai susipažįsta su gyvenamosios vietos religiniu paveldu ir parengia įvairių formų projektus, jį pristatydami. Darbų atlikimui ir pristatymui naudoja įvairius patikimai atrinktus šaltinius ir IT.
 | politeizmas, panteizmas, romuva, šventvietė | Janas Dlugošas, Petras Dusburgietis, Simonas Grunau, Erazmas Stela |  |
| 16-17. Lietuvos valstybės ir visuomenės krikščionėjimo iššūkiai XIII–XV a.  | beneficija, christianizacija, fundacija, katedra, konversija, parapija, pranciškonai, sinkretizmas, vyskupas. | Šv. Brunonas Kverfurtietis, Gediminas, Jogaila, šv. Kazimieras, Mindaugas, Vytautas Didysis. | Šv. Brunono misija (1009 m.), Mindaugo krikštas (1251 m.), Lietuvos krikštas (1387 m.), Žemaitijos krikštas (1417 m.). |
| 18-19. LDK konfesinis pliuralizmas ir (ne)sugyvenimas XVI–XVIII a. | islamas, judaizmas, karaizmas, kenesa, mečetė, privilegija, protestantizmas, sentikybė, sinagoga, stačiatikybė, unitai. | Jonas Bretkūnas, Mikalojus Daukša, Vilniaus Gaonas, Abraomas Kulvietis, Juozapatas Kuncevičius, Martynas Mažvydas, Stanislovas Rapolionis, Jurgis Radvila, Mikalojus Kristupas Radvila Našlaitėlis, Izaokas Trakietis. | Varšuvos konfederacijos aktas (XVI a.), Brastos bažnytinė unija (1596 m.). |
| 20-22. Religijos reikšmė tapatybei XIX–XX a. I-osios pusės Lietuvoje | emancipacija, ješiva, klerikalizmas, laisvamanybė, rusų pradų atkūrimo politika, sionizmas. | Aleksandras Dambrauskas (Adomas Jakštas), Jonas Šliūpas, Juozas Tumas - Vaižgantas, Motiejus Valančius. | represijos prieš vyrų vienuolynus (1832 m.), Kražių skerdynės (1893 m.), Žydų mokslinių tyrimų instituto (YIVO) įkūrimas Vilniuje. |
| 23-24. Sovietinė Lietuvos visuomenės ateizacija ir pasipriešinimas jai | Ateizmas, mokslinis komunizmas, Tikinčiųjų teisėms ginti katalikų komitetas | Teofilius Matulionis, Nijolė Sadūnaitė, Vincentas Sladkevičius, Sigitas Tamkevičius. | Ateizmo muziejaus atidarymas Šv. Kazimiero bažnyčioje, Lietuvos Katalikų Bažnyčios kronikos leidybos pradžia (1972 m.) |
| 25. Kartojimo ir atsiskaitymo pamokos. |  |  |  |  |
| **3. Visuomenė: socialinė struktūra, ekonomika ir pamatiniai lūžiai** |
| **Planuojamas pamokų skaičius: 27  (24 pamokos + 3 kartojimo pamokos)** |
| **Pamokos tema** | **Pasiekimai ir kompetencijos** | **Sąvokos** | **Asmenybės** | **Reikšmingi įvykiai/tekstai** |
| 1-2. Senųjų civilizacijų socioekonominė struktūra: elitas ir vergovė, miestas ir stambūs ūkiai | ***Pažinimo kompetencija:**** Mokiniai analizuoja socialinę ir ekonominę raidą skirtingais istoriniais laikotarpiais, mokomasi suprasti ryšį tarp socialinės struktūros ir ekonominės sanklodos;
* Nagrinėjama vergovė kaip senųjų civilizacijų ekonomikos pagrindas, atskleidžiant ją per pasaulio stebuklų statybos pavyzdžius;
* Mokiniai sužino apie ikimoderniųjų laikų socialines struktūras, mokosi viduramžių visuomenės schemą bei skirtingas socialines grupes bei jų santykius;
* Nagrinėja industrinės revoliucijos ir technologijų įtaką tiek  ekonomikai, tiek visuomenės kaitai.
* Sužino apie kovos už žmogaus teises raidą.
* Mokosi lyginti XXa, ekonomiko raidos kelius- laisvoji rinka, etatizmas ir planinė (totalitarinė) ekonomika.

***Kultūrinė, socialinė, emocinė ir sveikos gyvensenos kompetencijos:**** Mokiniai aptaria ir diskutuoja apie prigimties reikšmę ir individo vietą socialinėje piramidėje ir aiškinasi, apie pamatinius visuomenės lūžius, katastrofas ir jų įtaką žmonių ir visuomenių gyvenimui.

***Pilietiškumo ir kūrybiškumo kompetencijos:**** Remdamiesi įvairiais šaltiniais, kelia probleminius klausimus ir atlieka tyrimus aptardami pamatinių prigimtinių žmogaus teisių ir laisvių problemas, jų priežastis, sprendimo būdus ir išreiškia savo požiūrį, atsižvelgdami į šiandienos aktualijas.
* Ruošia pristatymus apie žymiausius įvairių laikotarpių kovotojus už žmogaus teises ir laisves, nurodo asmenybių vertinimo skirtingais laikotarpiais aspektus.
 | Aristokratija, Hamurapio teisynas, helotai, irigacinė sistema, kolonai, laisvieji žemdirbiai, latifundija, patricijai, piramidė, plebėjai, polis, vergai, vila (*villa rustica*), zikuratas. | Aristotelis, Tiberijus ir Gajus Grakchai. |  |
| 3-4. Ikimodernioji visuomenė ir jos ekonomika: luomų formavimasis ir visuomenės grupių funkcijos  | Alodas, baudžiava, beneficija, cechas, feodas, miesto savivalda, natūrinis ūkis, renta, vasalitetas. | Adalberas Laonietis, Tomas Miunceris, Volteras. |  |
| 5-7. Industrinė revoliucija ir visuomenės transformacija. | Akcinė bendrovė, Bismarko socialinės reformos, buržuazija, čartizmas, emancipacija, feminizmas, konvejerinė gamyba, laisvoji rinka, profesinė sąjunga, proletariatas, socialinis draudimas, sufražizmas, vidurinioji klasė. | Frydrichas Engelsas, Henris Fordas, Roza Liuksemburg, Karlas Marksas, Emelina Pankhurst, Adamas Smitas. | Garo mašinos išradimas (1769 m.), vergovės panaikinimas JAV (1865 m.), rinkimų teisės suteikimas moterims (Naujoji Zelandija 1893 m., Suomija 1906 m.). |
| 8-9. XX a. moderni visuomenė ir kova už visuotines žmogaus teises | Apartheidas, demokratizacija, disidentizmas, Helsinkio baigiamasis aktas, prigimtinės žmogaus teisės ir laisvės, segregacija. | Liudmila Aleksejeva, Vaclovas Havelas, Jonas Paulius II, Martinas Liuteris Kingas, Nelsonas Mandela, Andrejus Sacharovas. | Visuotinė žmogaus teisių deklaracija (1948 m.), Prahos pavasaris (1968 m.), homoseksualumo kaip ligos išbraukimas iš Pasaulio sveikatos organizacijos ligų sąrašo. |
| 10-11. XX a. pasaulinės ekonomikos asimetrijos: laisvoji rinka, etatizmas ir planinė (totalitarinė) ekonomika | „Didysis šuolis“, etatizmas, gerovės valstybė, laisvoji rinka, neoliberalizmas, privati nuosavybė, progresiniai mokesčiai, socialinis teisingumas, socialistinė rinkos ekonomika, totalitarinė ir planinė ekonomika. | Ulofas Palmė (Olof Palme), Ronaldas Reiganas, Deng Siaopinas, Margaret Tečer, Šv. Motina Teresė. |  |
| 12-13. Kartojimo ir atsiskaitymo pamokos. |  |  |  |  |
| 14-15. LDK socioekonominė struktūra XIV–XVIII a.: esminiai lūžiai, socialinės grupės ir jų santykiai | ***Pažinimo kompetencija:**** Mokiniai analizuoja socialinę ir ekonominę Lietuvos visuomenės raidą skirtingais istoriniais laikotarpiais;
* Analizuojami esminiai socialiniai bei ekonominiai lūžiai XIV- XVIIIa.,aiškinaktis skirtumus nuo Vakarų Europos ir skirtumų priežastis ir pasekmes.
* Mokiniai susipažįsta su gana sparčiais socialiniais ekonominiais pokyčiais Lietuvoje XIX- XXa., aiškinantis greitos pažangos priežastis ir reikšmę.
* Mokiniai išmoksta apibūdinti ir paaiškinti ypač sudėtingą Lietuvos visuomenės raidos laikotarpį okupacijų metais, nurodant svarbiausius įvykius ir pateikiant jų vertinimus.
* Nagrinėjamas 90- ųjų virsmas ir jo pasekmės šiandienai.

***Pilietiškumo kompetencija:**** Mokiniai sužino  geba ir vertina  XXa. okupacijų padarytą žalą Lietuvos visuomenei, nagrinėja pasekmes ir pilietinės visuomenės kūrimosi iššūkius.

***Kultūrinė, socialinė, emocinė ir sveikos gyvensenos, komunikavimo kompetencijos:**** Per konkrečių istorinių asmenybių pavydžius, per savo gyvenamosios vietovės istorinio palikimo pavyzdžiu, per šeimos istorijas, kuria ir pristato Lietuvos visuomenės raidos lūžinius momentus, jų priežastis, pasekmes ir vertinimo problemas.
 | Agrarinė visuomenė, bajorija, baudžiauninkas, cechas, dešimtinė, feodas, fiziokratizmas, inventorius, lažas, luomai, Magdeburgo privilegija, natūrinis ūkis, palivarkas, Paulavos respublika, stambioji žemėvalda, trilaukė sėjomaina (trilaukis), valakas, veldamai. | Bona Sforza, Povilas Ksaveras Bžostovskis, Jogaila, Kazimieras Jogailaitis, Ona Kotryna Sanguškaitė-Radvilienė, Vytautas Didysis, Žygimantas Senasis. | Jogailos privilegija (1387 m.), Kazimiero privilegija (1447 m.), Pirmasis Lietuvos statutas (1529 m.), Valakų reforma (1557 m.). |
| 16-17. XIX–XX a. pradžios socioekonominė Lietuvos visuomenės transformacija: agrarinės reformos, visuotinis raštingumas ir lituanizacija | bežemis, blaivybės ir švietimo draugijos, daraktorius, kooperacija, laikinieji prievolininkai, lituanizacija, manifestas, mažažemis, naujakurys, nuostatiniai raštai, P. Stolypino reforma, pradinė mokykla, skirtinė žemė, varžytinės, viensėdis | Mykolas Krupavičius, Juozas Tūbelis. | Baudžiavos panaikinimas Lietuvoje (1861 m.), spaudos draudimo lotyniškais rašmenimis panaikinimas (1904 m.), Žemės reformos įstatymo priėmimas (1922 m.), privalomo ir nemokamo pradinio mokslo įvedimas (1922 m.). |
| 18-20. Pasaulio Lietuva: keturios emigracijos bangos ir diaspora pasaulyje XIX a. pab.–XXI a. pr. Emigracijos priežastys, išeivijos pasiekimai ir santykis su Lietuva | Diaspora, dipukai, grynoriai, išeivija, litvakai, Pasaulio lietuvių bendruomenė. | Steponas Darius, Marija Gimbutienė, Algirdas Julius Greimas, Vytautas Kavolis. | „Lietuvių charta“ (1949 m.). |
| 21-24. Okupuotos Lietuvos visuomenės naikinimas, jo pasekmės ir vertinimai: Holokaustas, gyventojų deportacijos, kolektyvizacija | buožė, sovietinės gyventojų deportacijos, genocidas, getas, gulagas, Holokaustas, kolaboravimas, kolektyvizacija, koncentracijos stovykla, nacionalizacija. | Dalia Grinkevičiūtė, Abraomas Suckeveris, Ona Šimaitė. | Pirmieji masiniai sovietiniai trėmimai (1941 06 14–17), Vilniaus geto likvidavimas (1943 09 23), masinė prievartinė kolektyvizacija Lietuvoje. |
| 25-26. (Po)sovietinė visuomenė ir jos transformacija XX a. pabaigoje | blatas, deficitas, homo sovieticus,laukinis kapitalizmas,Lietuvos laikinieji pinigai (talonai, vagnorkės), liustracija, nomenklatūra, perestroika, prichvatizacija,privatizacija, posovietinė visuomenė, rinkos ekonomika. |  | Lito įvedimas (1993 m.). |
| 27. Kartojimo ir atsiskaitymo pamoka |  |  |  |
| KARTOJIMUI LIEKA 9 pamokos |